S-2506/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 7. apríl 2020, á hendur:

„R-x-x S-x-x, [...],

Fyrir eftirtalin hegningar- og umferðarlagabrot:

1. Fyrir húsbrot með því að hafa, fimmtudaginn 18. júlí 2019, farið í heimildarleysi inn í íbúð [...]við [...], Mosfellsbæ, þar sem lögregla handtók ákærða.

Telst brot þetta varða við 231. gr. almennra hegningarlaga nr. 19/1940.

2. Umferðalagabrot, nytjastuld og húsbrot með því að hafa, fimmtudaginn 22. ágúst 2019, án þess að hafa öðlast ökuréttindi, tekið bifreiðina [...] í heimildarleysi þegar [...] eigandi bifreiðarinnar bað ákærða um að leggja bifreiðinni í nálægð við Hótel Borg, Pósthússtræti 9- 11, Reykjavík, og ekið bifreiðinni úr miðbæ Reykjavíkur á óþekktan stað og síðar sama dag farið í heimildarleysi inn í íbúð [...]að [...] í Mosfellsbæ, þar sem lögregla handtók ákærða.

Teljast brot þessi varða við 231. gr. og 1. mgr. 259. gr. almennra hegningarlaga nr. 19/1940 og 1. mgr. 58. gr., sbr. 95. gr. umferðarlaganr. 77/2019.

3. Umferðarlagabrot með því að hafa, föstudaginn 1. nóvember 2019, án þess að hafa öðlast ökuréttindi, ekið bifreiðinni [...] utan í bifreiðina [...] sem stóð kyrrstæð við [...], Reykjavík og ekki tilkynnt lögreglu eða tjónþola um tjónið sem hann olli á bifreiðinni [...]heldur ekið á brott.

Teljast brot þessi varða við e. lið 1. mgr. 14. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

4. Umferðarlagabrot með því að hafa, fimmtudaginn 26. desember 2019, án þess að hafa öðlast ökuréttindi, ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 155 ng/ml og tetrahýdrókannabínól 0,6 ng/ml) um Streng við Kistuhyl að Laxakvísl í Reykjavík.

Teljast brot þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Umferðarlagabrot með því að hafa, laugardaginn 28. desember 2019, án þess að hafa öðlast ökuréttindi, ekið bifreiðinni [...] vestur Vesturlandsveg í ytri hring hringtorgs við Lambhagaveg og þaðan inn í hægri hlið bifreiðarinnar [...]sem ók í sömu átt í innri hring hringtorgsins með þeim afleiðingum að [...] varð fyrir tjóni og ekki stöðvað aksturinn og gripið til viðeigandi ráðstafana heldur ekið á brott.

Teljast brot þessi varða við 1. mgr. 14. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

6. Umferðarlagabrot með því að hafa, fimmtudaginn 16. janúar 2020, án þess að hafa öðlast ökuréttindi, ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 25 ng/ml og tetrahýdrókannabínól 0,5 ng/ml) austur Borgartún í Reykjavík, að [...] þar sem lögregla hafði afskipti af ákærða.

Teljast brot þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. umferðarlaga nr. 77/2019.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall.

Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...]1984. Samkvæmt framlögðu sakavottorði, dagsettu 31. mars 2020, var ákærða með dómi Héraðsdóms Reykjavíkur 22. janúar 2020 gert að greiða sekt, m. a. fyrir akstur undir áhrifum áfengis og ávana- og fíkniefna. Var hann þá jafnframt sviptur ökuréttindum í 16 mánuði, en sú réttindasvipting tók gildi 29. febrúar 2020. Brot þau sem ákærði er nú sakfelldur fyrir voru öll drýgð fyrir uppkvaðningu framangreinds dóms og verður honum því gerður hegningarauki fyrir þau nú, sbr. 78. gr. almennra hegningarlaga nr. 19/1940.

Með hliðsjón af sakarefni málsins þykir refsing ákærða hæfilega ákveðin fangelsi í 9 0 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 4 mánuði frá 29. júní 2021 að telja, en þá rennur sitt skeið áðurgreind ökuréttindasvipting ákærða sem tók gildi 29. febrúar 2020.

Ákærði greiði 279.439 krónur í sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknar fulltrúi fyrir H-kvk-þf S-kvk-þf P-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-x-x S-x-x, sæti fangelsi í 90 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði er sviptur ökurétti í 4 mánuði frá 29. júní 2021 að telja.

Ákærði greiði 279.439 krónur í sakarkostnað.

B-kvk-nf V-kvk-nf